                                                               Z A P I S N I K
2. sjednice Vijeća Mjesnog odbora „Janko Matko“,
održane 5. srpnja 2021., u 19:00 u prostorijama mjesne samouprave Mjesnog odbora
„Janko Matko“, Ulica Franje Horvata Kiša 12

Nazočni članovi Vijeća Mjesnog odbora „Janko Matko":
- Ivan Jurak, potpredsjednik VMO JM
- Katarina Jurak
- Pavao Škoko Gavranović
- Nada Špoljarić

Ispričani članovi Vijeća Mjesnog odbora „Janko Matko":
- Vesna Špiljar, predsjednica VMO JM

Sjednici predsjedava:
- Ivan Jurak, potpredsjednik VMO JM

Zapisnik vodi:
- Katarina Jurak

Potpredsjednik VMO Ivan Jurak otvara 2. sjednicu Vijeća Mjesnog odbora „Janko
Matko", pozdravlja nazočne te konstatira da sjednici prisustvuje 4 od ukupno 5 članova
Vijeća.

Bez rasprave i izmjena, vijećnici koji su prisustvovali 1. konstituirajućoj sjednici, nakon
provedenog glasanja VMO jednoglasno  donosi slijedeći

                                                   ZAKLJUČAK
Zapisnik s 1. konstituirajuće sjednice jednoglasno je prihvaćen i verificiran.

Na prijedlog potpredsjednika VMO Ivana Juraka da se dopuni dnevni red s dvije nove
stavke VMO jednoglasno  donosi slijedeću

                                                        ODLUKU

U dnevni red se uvrštavaju dvije nove stavke:

1. Prisega vijećnika Pavla Škoke Gavranovića
2. Davanje ovlasti predsjedniku VMO za donošenje odluka o jednokratnom korištenju
    prostora mjesne samouprave

(Prilog 1 - Dopuna dnevnog reda)

Na prijedlog potpredsjednika VMO Ivana Juraka da se promijeni redoslijed stavki na
dnevnom redu VMO jednoglasno  donosi slijedeću

                                                         ODLUKU
Promijenjen je redoslijed stavki dnevnog reda te konačan dnevni red glasi:

1. Prisega Vijećnika Pavla Škoke Gavranovića
2. Korištenje prostora mjesne samouprave
3. Davanje ovlasti predsjedniku VMO za donošenje odluka o jednokratnom korištenju
    prostora mjesne samouprave
4. Aktualna komunalna problematika
5. Razno: izvješća, pitanja i prijedlozi

(Prilog 1 - Dopuna dnevnog reda)

Ad. 1.) Prisega Vijećnika Pavla Škoke Gavranovića

Vijećnik Pavao Škoko Gavranović predao je prisegu potpredsjedniku VMO Ivanu
Juraku.

(Prilog 2 – Prisega vijećnika Pavla Škoke Gavranovića)


Ad. 2.) Korištenje prostora mjesne samouprave

Nakon kraće rasprave, VMO jednoglasno  donosi 
                                                           
ZAKLJUČAK
o korištenju prostora mjesne samouprave

Vijeće mjesnog odbora „Janko Matko“  potražuje točne i potpune informacije o trenutačnim korisnicima prostorija Vijeća Mjesnog odbora „Janko Matko“ od Gradskog ureda za mjesnu samoupravu, Zagreb, Zapoljska 1.
Informacije o korisnicima prostorija Vijeća Mjesnog odbora „Janko Matko“ moraju sadržavati sljedeće podatke:
1. Naziv korisnika prostora (stranka, udruga i sl.),
2. Ime, prezime i kontakte (email i mobitel) odgovorne osobe – osobe u posjedu ključa
    Prostorija VMO-a „Janko Matko.“
3. Kopiju odobrenja na kojoj je vidljiv datum do kada je odobreno korištenje prostora.


(Prilog 3 - Zaključak 2. točke)

Ad. 3.) Na prijedlog za davanje ovlasti predsjedniku VMO za donošenje odluka o
jednokratnom korištenju prostora mjesne samouprave, VMO jednoglasno  donosi
slijedeći
                                                               ZAKLJUČAK
o davanju ovlasti predsjednici o jednokratnom korištenju 
prostora mjesne samouprave

Vijeće Mjesnog odbora „Janko Matko  daje ovlasti predsjednici VMO „Janko Matko“ za donošenje odluka o jednokratnom korištenju prostora mjesne samouprave.


 (Prilog 4 – Odluka na točku 3)

Ad. 4.) Aktualna komunalna problematika

Nakon kraće rasprave na kojoj je vijećnik Pavao Škoko Gavranović, koji je ujedno bio i
[bookmark: _GoBack]potpredsjednik/predsjednik u prošlom sazivu VMO JM, uputio ostale vijećnike u aktualnu
komunalnu problematiku, VMO jednoglasno donosi

                                                          Z A K LJ U Č A K
o stanju komunalne aktivnosti na području Mjesnog odbora „Janko Matko“

Vijeće Mjesnog odbora „Janko Matko“ potražuje od Vijeća Gradske četvrti Peščenica-Žitnjak točne i potpune informacije o trenutačnom stanju aktivnosti održavanja
komunalne infrastrukture na području Mjesnog odbora "Janko Matko" u 2021.
Aktualni Program održavanja komunalne infrastrukture na području Mjesnog odbora "Janko Matko" u 2021. nalazi se kao privitak.
 Potrebne su slijedeće informacije:

1. Status aktivnosti – pokrenuta realizacija: Da ili ne
2. U slučaju da je pokrenuta aktivnosti predviđeni rok završetka,
3. U slučaju da nije pokrenuta aktivnost predviđeni roka započinjana aktivnosti,
4. Specifikacija troškova komunalne aktivnosti,
5. Kopiju Ugovora o ugovorenim komunalnim aktivnostima s izvođačima.


(Prilog 5 - Zaključak 4.1. točke)

(Prilog 5.1. - Program održavanja komunalne infrastrukture na području Mjesnog odbora
Janko Matko u 2021.)

                                                        ZAKLJUČAK 
                         o potraživanju procjene cijene komunalnih radova

Vijeće Mjesnog odbora „Janko Matko“ potražuje od Vijeća Gradske četvrti Peščenica-Žitnjak procjene troškovnika sljedećih komunalnih radova:

1.Postavljanje uspornika prometa s označenim pješačkim prijelazom u Ul. Janka Polića
   Kamova,
2. Postavljanje pješačkog prijelaza u ul. Marije Jurić Zagorke,
3. Postavljanje žlijeba za bicikle na stepenice pothodnika između Folnegovićevog naselja
    i Savice.

(Prilog 6 - Zaključak 4.2. točke)

Ad 5.) Razno: izvješća, pitanja i prijedlozi

Nije bilo rasprave.

Zapisnik sastavio:
Ivan Jurak


KLASA:026-02/21-002/1097
URBROJ:251-06-11-1106-21-2
Zagreb, 5. srpnja 2021.
        Predsjednica
Vijeća MO „Janko Matko
       Vesna Špiljar
              u.z.
        Ivan Jurak
potpredsjednik Vijeća

         ____________________
